ΚΑΝΟΝΙΣΜΟΣ (ΕΚ) αριθ. 419/98 ΤΗΣ ΕΠΙΤΡΟΠΗΣ της 20ής Φεβρουαρίου 1998 για την τροποποίηση του κανονισμού (ΕΚ) αριθ. 454/95 περί λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος και του κανονισμού (ΕΚ) αριθ. 322/96 για τις λεπτομέρειες εφαρμογής της δημόσιας αποθεματοποίησης του αποκορυφωμένου γάλακτος σε σκόνη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 7 παράγραφος 6 και το άρθρο 7 παράγραφος 5,

Εκτιμώντας:

ότι το άρθρο 5 παράγραφος 3 του κανονισμού (ΕΚ) αριθ. 454/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 418/98 (4), καθόρισε τις δαπάνες αποθεματοποίησης που θα πρέπει να αποδοθούν από τον πωλητή στην περίπτωση κατά την οποία το βούτυρο που προσφέρεται στην παρέμβαση δεν είναι σύμφωνο με τις απαιτήσεις που έχουν καθοριστεί στο άρθρο 2 του εν λόγω κανονισμού 7 ότι προκειμένου να διασφαλισθεί η σχέση μεταξύ των ποσών αυτών και εκείνων που θα αποδοθούν από τον οργανισμό παρεμβάσεως στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), πρέπει να αναφερθούμε στα ποσά που προβλέπονται από τον κανονισμό (ΕΟΚ) αριθ. 3597/90 της Επιτροπής, της 12ης Δεκεμβρίου 1990, σχετικά με τους λογιστικούς κανόνες για τα μέτρα παρεμβάσεως που συνεπάγεται η αγορά, η αποθεματοποίηση και η πώληση των γεωργικών προϊόντων από τις οργανώσεις παρεμβάσεως (5), όπως τροποποιήθηκε τελευταία από τον κανομισμό (ΕΚ) αριθ. 1392/97 (6) 7

ότι το άρθρο 4 παράγραφος 6 του κανονισμού (ΕΚ) αριθ. 322/96 (7), όπως τροποποιήθηκε τελευταία από τον κανονισμό (ΕΚ) αριθ. 94/97 (8), αναφέρεται στο άρθρο 7 παράγραφος 2 του κανονισμού (ΕΟΚ) αριθ. 3597/90 όσον αφορά τις δαπάνες αποθεματοποιήσεως και χρηματοδοτήσεως που θα αποδοθούν από τον πωλητή στην περίπτωση κατά την οποία το προσφερόμενο βούτυρο δεν είναι σύμφωνο με τις απαιτήσεις που έχουν καθοριστεί στο άρθρο 1 παράγραφος 1 7 ότι πρέπει να καταργηθεί η αναφορά στις δαπάνες χρηματοδοτήσεως που δεν είναι κατάλληλες σ' αυτό το πλαίσιο 7

τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 5 παράγραφος 3 δεύτερο εδάφιο του κανονισμού (ΕΚ) αριθ. 454/95 και το άρθρο 4 παράγραφος 6 δεύτερο εδάφιο του κανονισμού (ΕΚ) αριθ. 322/96 αντικαθίστανται από το ακόλουθο κείμενο:

«Οι δαπάνες αποθεματοποιήσεως που θα πληρωθούν είναι οι δαπάνες που θα αποδοθούν από τον οργανισμό παρεμβάσεως στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, σύμφωνα με το άρθρο 7 παράγραφος 2 στοιχεία α) και β) του κανονισμού ΕΟΚ) αριθ. 3597/90 της Επιτροπής.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 46 της 1. 3. 1995, σ. 1.

(4) Βλέπε σελίδα 19 της παρούσας Επίσημης Εφημερίδας.

(5) ΕΕ L 350 της 14. 12. 1990, σ. 43.

(6) ΕΕ L 190 της 19. 7. 1997, σ. 22.

(7) ΕΕ L 45 της 23. 2. 1996, σ. 5.

(8) ΕΕ L 19 της 22. 1. 1997, σ. 8.